Mathieu Amalric (Franse uitspraak: [ma.tjø a.mal.ʁik] (luister (hulp·inligting)); gebore op 25 Oktober 1965) is 'n Franse akteur en rolprentvervaardiger. Hy is die beste bekend vir sy rol as die hoof-skobbejak in die James Bond-rolprent Quantum of Solace, sy rol in Steven Spielberg se rolprent Munich, en vir sy rol in Le Scaphandre et le Papillon, waarvoor hy kritiese lof ontvang het. Hy het ook verskeie César-toekennings en die Lumières-toekenning ontvang. Amalric is gebore in Neuilly-sur-Seine, 'n voorstad van Parys, as die seun van Nicole Zand, 'n literêre kritikus vir Le Monde, en Jacques Amalric, wat deel was van die redaksie vir buitelandse sake by Le Monde en Libération. Amalric se vader is Frans, terwyl sy moeder in Pole gebore is aan Joodse ouers wat tydens die uitbreek van die Tweede Wêreldoorlog na Frankryk verhuis het. Amalric het aanvanklik roem behaal in die rolprent My Sex Life... or How I Got Into an Argument (Ma Vie Sexuelle), waarvoor hy 'n César-toekenning gewen het.